**Ֆրանսուա Դիվիզիա** (ֆր.՝  François Jean Marie Divisia, հոկտեմբերի 21, 1889(1889-10-21), Տիզի Ուզու, Ալժիր - փետրվարի 5, 1964(1964-02-05), avenue de la Porte-de-Choisy), ֆրանսիացի տնտեսագետ, տնտեսագիտության պրոֆեսոր, մոնետարիստական տեսության և էկոնոմետրիկայի մասնագետ, 1935 թվականին էկոնոմետրիկական հասարակության նախագահ:

Կենսագրություն
--------------

Ֆրանսուա Ժան Մարին ծնվել է 1889 թվականի հոկտեմբերի 21-ին ֆրանսիական Ալժիրի Տիզի Ուզու քաղաքում, ֆրանսիացի գաղութարարների՝ Մարիուս Ֆրանսուա Դիվիզիայի և Մարիա Ժոզեֆինա Բարտհետի ընտանիքում։ Նրա մոր պապը այդ քաղաքի ավագ բնակիչն էր։ 1909 թվականին գերազանցությամբ ավարտել է Ալժիրի վարժարանը։

1909 թվականին ընդունվել Է Փարիզի Պոլիտեխնիկական դպրոցին կից բարձրագույն դպրոց։ 1910 թվականին Փարիզի Պոլիտեխնիկական դպրոցն ավարտելուց հետո ընդունվել է Կամուրջների և ճանապարհների ազգային դպրոց, որտեղ գիտական ղեկավարը պրոֆեսոր Կլեման Կոլսոնն էր (1853-1939)։

1914 թվականի օգոստոսին Դիվիզիան ընդհատել է իր ուսումը՝ Առաջին համաշխարհային պատերազմի տարիներին զորակոչվելով ֆրանսիական բանակի շարքերը լեյտենանտի կոչումով, իսկ 1916 թվականին ստացել է կապիտանի կոչում, 1917 թվականին վիրավորվել է։ 1917 թվականի մարտի 8-ին զորացրվել է։

Դիվիզիան զորացրվելուց հետո վերադարձել և ավարտել է իր ուսումը Կամուրջների և ճանապարհների ազգային դպրոցում, Փարիզի իրավաբանական ֆակուլտետում ստացել է բակալավրի աստիճան։

1922-1928 թվականներին Ազգային նավիգացիայի վարչությունում եղել է ինժեներ։ 1930 թվականից աշխատել է Ֆրանսիայի Ազգային կրթության նախարարությունում։ Եղել է Փարիզի Պոլիտեխնիկական դպրոցի պրոֆեսոր, որտեղ նա դարձել է Կլիմենտ Կոլսոնի իրավահաջորդը, իսկ 1929-1959 թվականներին՝ Արվեստի և արհեստների ազգային կոնսերվատորիայում, 1932-1950 թվականներին՝ Կամուրջների և ճանապարհների ազգային դպրոցում տնտեսագիտության պրոֆեսոր։

Դիվիզիան 1931 թվականին եղել է անդամ, փոխնախագահ և 1935 թվականին՝ Էկոնոմետրիկ հասարակության երկրորդ նախագահ, 1939 թվականին՝ Փարիզի վիճակագրական ընկերության անդամ և նախագահ, 1933 թվականից՝ Միջազգային տնտեսական ընկերության անդամ, Ամերիկյան վիճակագրական ասոցիացիայի անդամ, Գիտության զարգացման աջակցման ամերիկյան ասոցիացիայի անդամ, 1951 թվականից՝ Դեի Լինչեի ազգային ակադեմիայի օտարերկրյա անդամ։

Ֆրանսուա Դիվիզիան մահացել է 1964 թվականի փետրվարի 6-ին Փարիզում։ 

### Ընտանիք

Ֆրանսուա դիվիզիան ամուսնացել է 1913 թվականի սեպտեմբերի 9-ին Մարգարիտա Ագարատի հետ, 1914 թվականի հունիսի 7-ին ունեցել են երկվորյակ՝ Դենիսը և Ֆրենսիսը։

Մրցանակներ
----------

Իր ձեռքբերումների համար պարգևատրվել է՝

1917 թվականի օգոստոսի 20-ին՝ Պատվո լեգեոնի շքանշանի կավալեր։

Մատենագրություն
---------------

Ֆրանսուա Դիվիզիան հրատարակել է մի շարք աշխատանքներ՝

* Divisia F. L’indice monétaire et la théorie de la monnaie. Revue d'écon. polit. LX, No. 1, 1926 — pp. 49-81,
* Divisia F. L'économie rationnelle, Paris: Gaston Doin et Cie, 1928
* Divisia F. L'Épargne et la Richesse Collective, 1928.
* Divisia F. Expositions d'Économique, 3 volumes, 1951—1965.
* Divisia F. Traitement Économétrique de la Monnaie, l’Intérêt, l’Emploie, 1962

Ծանոթագրություններ
------------------

1. 1 2 3 4 5 6  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4 5 6 7 8  մահվան վկայական — P. 21.
3. 1 2
4. ↑  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
5. ↑  *Blaug M.* Who's who in economics, Third Edition. — Edward Elgar Publishing. — 1999.
6. ↑  *René Roy* François Divisia, 1889-1964 // *Econometrica*. — Jul. 1965. — Vol. 33. — № 3. — P. 635—640. — doi:10.2307/1911759
7. 1 2 3  François Divisia, 1889-1964 // *The History of Economic Thought website*.
8. 1 2  *Gay, David E.R.* Divisia, François Jean Marie (1889–1964) // *The New Palgrave Dictionary of Economics*  / eds.Steven N. Durlauf and Lawrence E. Blume. — Palgrave Macmillan, 2008. — Vol. 7. — № 1. — doi:10.1057/9780230226203.0399


|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Լարուսի · Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BNE: XX840662 · BNF: 127504254 · CiNii: DA05739559 · GND: 170786005 · ISNI: 0000000083773797 · LCCN: no95007978 · NTA: 130512923 · SUDOC: 076290395 · VIAF: 43879749 · WorldCat VIAF: 43879749 |

 |

 |